** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 231**

(protokols Nr. 9, 69. p.)

**Par pašvaldības kustamās mantas – malkas un zaru Lubānā - nosacīto cenu un trešās izsoles noteikumu apstiprināšanu**

Madonas novada pašvaldības dome 2025. gada 30. aprīlī pieņēma lēmumu Nr. 215 “Par pašvaldības kustamās mantas – malkas un zaru Lubānā - atsavināšanu, izsoles sākumcenas un noteikumu apstiprināšanu” (protokols Nr. 7, 41. p.), ar kuru nolēma atsavināt pašvaldības kustamo mantu – malku 43,967 m3 un zarus 55,227 berm3, kas atrodas Lubānas pilsētā, Madonas novadā, zemes vienībā ar kadastra apzīmējumu 7013 005 0084, pārdodot tos mutiskā izsolē ar augšupejošu soli, noteica nosacīto cenu 1 820,00 EUR un izsoles soli 100,00 EUR.

Divas Pašvaldības īpašuma iznomāšanas un atsavināšanas izsoļu komisijas organizētās izsoles kustamajai mantai beigušās bez rezultāta.

Publiskas personas mantas atsavināšanas likuma 6. panta otrajā daļa paredzēts, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija. Saņemts Lubānas apvienības pārvaldes vadītāja priekšlikums turpināt kustamās mantas – malkas un zaru Lubānā - atsavināšanu, pārdodot trešajā izsolē un samazinot cenu par 40 %.

Publiskas personas mantas atsavināšanas likuma 8. panta sestajā daļā noteikts, ka kustamās mantas nosacīto cenu apstiprina institūcija, kura saskaņā ar šā likuma [6. panta](https://likumi.lv/ta/id/68490#p6) nosacījumiem ir tiesīga atļaut attiecīgās mantas atsavināšanu. Ievērojot Publiskas personas mantas atsavināšanas likuma 10. panta pirmajā daļā noteikto, izsoles noteikumus apstiprina atvasinātas publiskas personas lēmējinstitūcija. Publiskas personas mantas atsavināšanas likuma 32. panta otrās daļas 1. punktā paredzēts, ka pēc otrās nesekmīgās izsoles institūcija, kas organizē nekustamā īpašuma atsavināšanu (9. pants), var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas. Šis nosacījums piemērojams arī attiecībā uz kustamo mantu.

Pašvaldību likuma 10. panta pirmās daļas 17. punkta nosacījums paredz pašvaldības domes kompetenci noteikt kārtību, kādā veicami darījumi ar pašvaldības kustamo mantu.

Pamatojoties uz Publiskas personas mantas atsavināšanas likuma 6. panta otro daļu, 9. panta otro daļu, 10. panta pirmo daļu, Pašvaldību likuma 10. panta pirmās daļas 17. punktu, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Noteikt pašvaldības kustamās mantas – malkas 43,967 m3 un zaru 55,227 berm3, kas atrodas Lubānas pilsētā, Madonas novadā, zemes vienībā ar kadastra apzīmējumu 7013 005 0084 – trešās izsoles nosacīto cenu 1100,00 EUR, izsoles solis 100,00 EUR.
2. Apstiprināt pašvaldības kustamās mantas - malkas 43,967 m3 un zaru 55,227 berm3, kas atrodas Lubānas pilsētā, Madonas novadā, zemes vienībā ar kadastra apzīmējumu 7013 005 0084, trešās izsoles noteikumus (izsoles noteikumi pielikumā).
3. Uzdot Pašvaldības īpašuma iznomāšanas un atsavināšanas izsoļu komisijai organizēt kustamās mantas izsoli, nosakot arī izsoles datumu un laiku.
4. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Kampe 26412779*